23. ΝΟΜΟΘΕΤ.ΔΙΑΤΑΓΜΑ υπ’ αριθ. 20 της 18/26 Ιουν. 1973 (ΦΕΚ Α΄ 131) Περί τελωνισμού ή καταστροφής κενών δοχείων τελούντων εν αποταμιεύσει. Άρθρ.1.-Κενά δοχεία, αποταμιευθέντα και παραδοθέντα εις χρήσιν των παραληπτών κατά τας διατάξεις του άρθρ. 64 του Νόμ. 1165/1918 «περί Τελωνειακού Κώδικος» μέχρι 31ης Δεκ. 1969, δύναται εντός εξαμήνου από της ισχύος του παρόντος να επανεξαχθούν ή να τελωνισθούν, επί τη καταβολή του ημίσεος των αναλογούντων επ’ αυτών δασμών και λοιπών φόρων, ή να καταστραφούν άνευ καταβολής δασμών και λοιπών φόρων, αιτήσει και δαπάναις του αποταμιευτού, παρουσία τελωνειακού οργάνου. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 